“એમ?”, કહેતાં એણે મને અળગો કર્યો અને પછી મજાકભર્યા સ્વરમાં ઉમેર્યું, “તો હવે રીટર્નમાં મારે પણ કંઇક મેળવવાનો હક બને છે ને ?”, કહેતાં એણે આંખ મીંચકારી ! અને હું કોઈ પ્રતિક્રિયા આપું કે કંઇક કહું એ પહેલા જ હું અને એ પરસ્પર લગોલગ હતાં. બંનેના એક જ લયમાં ચાલતા ગરમ શ્વાસની હુંફ અનુભવી શકાય એટલા લગોલગ ! અને બસ એ જ ક્ષણ, અને મારા માટે જાણે બધું જ બદલાઈ ગયું ! બીજી જ ક્ષણે અમારી આંખોએ વિરામ લેવાનું પસંદ કર્યું, અને અમારા હોઠ પરસ્પર વાતો કરતા રહ્યા !”